open-index/open-wikipedia-markdown huggingface dataset:
Χεϊλονγκτσιάνγκ

Η **Χεϊλονγκτζιάνγκ** (κινεζικά: *黑龙江*, ) είναι επαρχία της Λαϊκής Δημοκρατίας της Κίνας και βρίσκεται στο βορειοανατολικό τμήμα της χώρας. Το όνομα *Χεϊλονγκτζιάνγκ* σημαίνει κυριολεκτικά Μαύρος Δράκος του Ποταμού, το οποίο είναι το κινεζικό όνομα για τον Ποταμό Αμούρ. Συνορεύει με την επαρχία Τσιλίν στον νότο και την αυτόνομη περιφέρεια Εσωτερική Μογγολία στα δυτικά. Επίσης συνορεύει με τη Ρωσία προς τα βόρεια και τα ανατολικά.

Καταλαμβάνει έκταση 460,000 τ.χλμ. και ο πληθυσμός της ανέρχεται σε 38.312.224, σύμφωνα με την απογραφή του (2010). Μεγαλύτερη πόλη και πρωτεύουσά της είναι η Χαρμπίν.
* Ο αστεροειδής **[[2380 Χεϊλονγκτσιάνγκ]]** (2380 Heilongjiang) πήρε το όνομά του από την επαρχία αυτή.

## Διοικητική διαίρεση
Η επαρχία Χεϊλογκγιάγκ χωρίζεται σε 13 Νομούς.

## Παραπομπές

## Εξωτερικοί σύνδεσμοι

* Ιστοσελίδα της κυβέρνησης της επαρχίας Χεϊλονγκγιάνγκ 

Κατηγορία:Επαρχίες της Κίνας
Βυζαντινός πίνακας κλασμάτων

thumb|right|250px|Ο πίνακας κλασμάτων. Αγοράστηκε στην Αίγυπτο και βρίσκεται σήμερα στο Λονδίνο.
thumb|right|250px|Σύγχρονη απόδοση του κειμένου (στα αγγλικά).
Ο **βυζαντινός πίνακας κλασμάτων** είναι αρχαιολογικό εύρημα ελληνικής γραφής αριθμητικού περιεχομένου για σχολική χρήση. Αγοράστηκε το 1913 στην Αίγυπτο από τον Φλίντερς Πέτρι όταν διεύθυνε τις αρχαιολογικές ανασκαφές στην πυραμίδα του Σέσωστρι Β', νότια του Φαγιούμ, και φιλοξενείται σήμερα στο Κολλέγιο του Πανεπιστημίου του Λονδίνου. 
## Περιγραφή
Πρόκειται για το εξώφυλλο πολύπτυχου πινακίδων μαθητικού τετραδίου διαστάσεων 26 x 12 εκατοστών. Στην κοίλη επιφάνεια είναι γραμμένοι με μελάνη δύο πίνακες αριθμητικής για τον πολλαπλασιασμό κλασμάτων 1/15ου και 1/16ου. Το αριθμητικό αυτό σύστημα έβρισκε εφαρμογή στην Αίγυπτο μέχρι τους χριστιανικούς χρόνους και συνεχίστηκε να εφαρμόζεται και στους μοντέρνους Κόπτες. Οι σελίδες φέρουν τρεις οπές στην αριστερή πλευρά, για να συνδέονται. Η εξωτερική πλευρά του εξώφυλλου φέρει χαραγμένη την επιγραφή «*ΦΟΙΒΑΜΝ ΔΑVΕΙΤ*», το οποίο ίσως να ήταν το όνομα και πατρώνυμο του μαθητή κατόχου του.

## Πηγές

* 

Κατηγορία:Παλαιογραφία
0 A.D.

***0 A.D.*** (ΔΦΑ /ˈziːr.oʊ ˈeɪ ˈdiː/) είναι δωρεάν, cross-platform βιντεοπαιχνίδι στρατηγικής πραγματικού χρόνου ανοικτού κώδικα που αναπτύχθηκε από την Wildfire Games. Πρόκειται για ένα ιστορικό παιχνίδι πολέμου και οικονομίας, με επίκεντρο την περίοδο μεταξύ 500 π.Χ. και 500 μ.Χ.

μικρογραφία|δεξιά
μικρογραφία|δεξιά

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Βιντεοπαιχνίδια στρατηγικής πραγματικού χρόνου
Κατηγορία:Βιντεοπαιχνίδια τοποθετημένα στην Ινδία
Κατηγορία:Βιντεοπαιχνίδια του Linux
Κατηγορία:Βιντεοπαιχνίδια των Windows
Κατηγορία:Indie βιντεοπαιχνίδια
Εθνικός Οργανισμός Φαρμάκων

Ο **Εθνικός Οργανισμός Φαρμάκων** (αρχικά ΕΟΦ) είναι Νομικό Πρόσωπο Δημοσίου Δικαίου, υπαγόμενο στο Υπουργείο Υγείας. Δημιουργήθηκε το 1983 με τον Νόμο 1316.

Η αποστολή του Εθνικού Οργανισμού Φαρμάκων είναι, σύμφωνα με τον ιδρυτικό του νόμο, «η προώθηση και κατοχύρωση της δημόσιας υγείας διά της εξασφάλισης καταλλήλων προτύπων ασφάλειας, ποιότητας και αποτελεσματικότητας για όλα τα προϊόντα αρμοδιότητας ΕΟΦ που κυκλοφορούν στην Ελληνική αγορά. Επίσης, η εφαρμογή σχετικών ελέγχων, η επιθεώρηση και επιτήρηση της αγοράς και η παροχή πληροφοριών που θα συμβάλουν στη ασφαλή και αποτελεσματική χρήση των προϊόντων αυτών από τους πολίτες».

Για να επιτύχει τους στόχους του, ο ΕΟΦ ελέγχει:
* Όλα τα φαρμακευτικά προϊόντα, είτε προορίζονται για χρήση από ανθρώπους είτε είναι κτηνιατρικής χρήσεως
* Όλες τις ζωοτροφές που περιέχουν φαρμακευτικά πρόσθετα και τα ίδια τα πρόσθετα των ζωωτροφών
* Όλα τα τρόφιμα που προορίζονται για άτομα που χρειάζονται ειδική διατροφή και όλα τα συμπληρώματα διατροφής
* Όλα τα ιατρικά βοηθήματα
* Τα πάσης φύσεως καλλυντικά
* Όλα τα βιοκτόνα (εντομοκτόνα, παρασιτοκτόνα, μυοκτόνα κτλ.)
* Όλα τα σαπούνια που περιέχουν αρωματικές και χρωστικές ύλες και τα κρεμοσάπουνα χεριών. Το απλό πράσινο και λευκό σαπούνι, όλα τα ειδικά καθαριστικά χεριών κτλ. δεν ελέγχονται από τον ΕΟΦ αλλά από το Γενικό Χημείο του Κράτους.
* Τα αρωματικά χώρου και αυτοκινήτων
* Τα απολυμαντικά και απολυμαντικά νερού στις πισίνες.

Αντίθετα, ο ΕΟΦ δεν ελέγχει τα απορρυπαντικά και όλα τα υλικά καθαρισμού, των οποίων ο έλεγχος είναι στην αρμοδιότητα του Γενικού Χημείου του Κράτους. Ο ΕΟΦ δεν ελέγχει επίσης τα λιπάσματα και τα φυτοθρεπτικά προϊόντα, που υπάγονται στην αρμοδιότητα του Υπουργείου Αγροτικής Ανάπτυξης.

Σύμφωνα με τα παραπάνω, για να κυκλοφορήσει νόμιμα ένα φάρμακο στην Ελλάδα απαιτείται να διαθέτει έγκριση από τον ΕΟΦ. Μετά την κυκλοφορία του, ο ΕΟΦ παρακολουθεί την ποιότητα, την ασφάλεια και την αποτελεσματικότητά του. Ενημερώνει, επίσης, με σχετικές εκδόσεις τους φορείς υγείας (ιατρούς και φαρμακοποιούς), ενώ παράλληλα καταρτίζει και τους καταλόγους με τα χορηγούμενα φάρμακα στους ασφαλισμένους των διαφόρων ασφαλιστικών φορέων, ενημερώνοντας σχετικά όλους τους πολίτες με σχετικές αναρτήσεις στην ιστοσελίδα του.

Ο ΕΟΦ συνεργάζεται, επίσης, με τον Ευρωπαϊκό Οργανισμό Φαρμάκων (European Medicine Agency, EMA).

## Παραπομπές


Κατηγορία:Δημόσιες υπηρεσίες της Ελλάδας
Ξύλινο αναλόγιο

thumb|right|250px|Ξύλινος πίνακας με πράξεις αριθμητικής για σχολική χρήση. Βρέθηκε στην Αίγυπτο και φιλοξενείται σήμερα στο Κολλέγιο του Πανεπιστημίου του Λονδίνου.
**Ξύλινα αναλόγια** χρησιμοποιήθηκαν από την αρχαιότητα ως γραφικό υλικό. Σε ξύλο έγραφαν με μελάνι, ενώ στην αρχαία Αίγυπτο γινόταν και χρήση στιλπνού μίγματος επικάλυψης για καλύτερο αποτέλεσμα. Κοινή ήταν η χρήση του υλικού αυτού σε υπομνήματα, απολογισμούς, αλλά και στα σχολεία. Ξύλινες πινακίδες που φέρουν το όνομα των νεκρών συναντούμε και σε μούμιες της Αιγύπτου.
## Ιστορική αναδρομή
Στην αρχαία Ελλάδα έχουμε μαρτυρία χρήσης ξύλινων αναλογίων ή πινάκων για γραφή. Στην απογραφή των δαπανών προς ανάκτηση του Ερεχθείου στην Αθήνα το 470 π.Χ. αναφέρεται η αγορά δύο σανίδων για την πρώτη απογραφή των απολογισμών. 

Ένα από τα αρχαιότερα δείγματα ελληνικής γραφής σε ξύλο που βρέθηκε στην Αίγυπτο είναι μια επιγραφή που αναφέρεται σε χρηματική σύμβαση και χρονολογείται στο έτος 254 ή 253 π.Χ.. Μια άλλη μικρή σανίδα πιθανώς του 3ου αιώνα μ.Χ., που βρίσκεται στο Βρετανικό Μουσείο περιέχει δεκατρείς στίχους της Ιλιάδας, και χρησιμοποιείτο στα σχολεία για διδασκαλία. 
## Πηγές
* 



Κατηγορία:Υλικά και όργανα γραφής
Κατηγορία:Ξύλο
Έρνεστ Γκάρντνερ

Ο **Έρνεστ Άρθουρ Γκάρντνερ** (αγγλ. *Ernest Arthur Gardner*) (1862–1939) υπήρξε Βρετανός αρχαιολόγος.

## Βιογραφικά στοιχεία
Γεννήθηκε το 1862. Σχολείο πήγε στο *City of London school*, και μετά σπούδασε στο Κολλέγιο *Caius College* στο Κέμπριτζ, όπου αποφοίτησε το 1885. Διετέλεσε διευθυντής της Βρετανικής Αρχαιολογικής Σχολής στην Αθήνα από το 1887 μέχρι το 1895 και αργότερα έγινε καθηγητής αρχαιολογίας στο Κολλέγιο του Πανεπιστημίου του Λονδίνου.

## Ενδεικτική εργογραφία

* *Introduction to Greek Epigraphy* (1887)
* *Ancient Athens* (1902)
* *Handbook of Greek Sculpture* (1905)
* *Six Greek Sculptors* (1910)

## Παραπομπές


Κατηγορία:Άγγλοι αρχαιολόγοι
Κεντρικά Υψίπεδα (Μαδαγασκάρη)

Τα **Κεντρικά Υψίπεδα** (γαλλικά: *Hauts-Plateaux*) είναι ορεινή βιογεωγραφική περιοχή στην κεντρική Μαδαγασκάρη. Περιλαμβάνουν το συνεχόμενο εσωτερικό μέρος του νησιού με υψόμετρο άνω των 800&nbsp;m. Τα Κεντρικά Υψίπεδα χωρίζονται από τα Βόρεια Υψίπεδα (Μαδαγασκάρη) στη βόρεια άκρη της Μαδαγασκάρης από μία χαμηλού υψομέτρου κοιλάδα, το Παράθυρο της Μαντριτσάρα, το οποίο φαίνεται ότι έχει λειτουργήσει ως όριο για την βιολογική διασπορά των ειδών στα υψίπεδα, οδηγώντας στο φαινόμενο των ζευγών ειδών όπως το *[[Voalavo gymnocaudus]]* και το *[[Voalavo antsahabensis]]* στα Βόρεια και στα Κεντρικά Υψίπεδα. Τα είδη που περιορίζονται στα Κεντρικά Υψίπεδα περιλαμβάνουν τις νυχτερίδες *[[Miniopterus manavi]]* και *[[Miniopterus sororculus]]*, τα τρωκτικά *[[Brachyuromys betsileoensis]]* και *Voalavo antsahabensis*,  τα τενρέκ *[[Hemicentetes nigriceps]]* και *[[Oryzorictes tetradactylus]]*; και τον λεμούριο *[[Cheirogaleus sibreei]]*. Λόγω της συνέχειας των ενδιαιτημάτων των Κεντρικών Υψιπέδων, υπάρχει μικρός τοπικός ενδημισμός, σε αντίθεση με τα Βόρεια Υψίπεδα.

## Παραπομπές


## Βιβλιογραφία
*Bronner, G.N. & Jenkins, P.D. 2005. Order Afrosoricida. Pp.&nbsp;71–81 in Wilson, D.E. and Reeder, D.M. (eds.). Mammal Species of the World: a taxonomic and geographic reference. 3rd ed. Baltimore: The Johns Hopkins University Press, 2&nbsp;vols., 2142&nbsp;pp. ISBN 9780801882210
*Garbutt, N. 2007. Mammals of Madagascar: A Complete Guide. London: A & C Black, 304&nbsp;pp. ISBN 978-0-7136-7043-1
*Goodman, S.M., Rakotondravony, D., Randriamanantsoa, H.N. and Rakotomalala-Razanahoera, M. 2005. A new species of rodent from the montane forest of central eastern Madagascar (Muridae: Nesomyinae: *Voalavo*). Proceedings of the Biological Society of Washington 118(4):863–873.
*Goodman, S.M., Raxworthy, C.J., Maminirina, C.P. and Olson, L.E. 2006. A new species of shrew tenrec (*Microgale jobihely*) from northern Madagascar. Journal of Zoology 270:384–398.
*Goodman, S.M., Ryan, K.E., Maminirina, C.P., Fahr, J., Christidis, L. and Appleton, B. 2007. Specific status of populations on Madagascar referred to *Miniopterus fraterculus* (Chiroptera: Vespertilionidae), with description of a new species. Journal of Mammalogy 88(5):1216–1229.
*Goodman, S.M., Maminirina, C.P., Bradman, H.M., Christidis, L. and Appleton, B. 2009. The use of molecular phylogenetic and morphological tools to identify cryptic and paraphyletic species: Examples from the diminutive long-fingered bats (Chiroptera: Miniopteridae: ''Miniopterus'') on Madagascar. American Museum Novitates 3669:1–34.
*Musser, G.G. and Carleton, M.D. 2005. Superfamily Muroidea. Pp.&nbsp;894–1531 in Wilson, D.E. and Reeder, D.M. (eds.). Mammal Species of the World: a taxonomic and geographic reference. 3rd ed. Baltimore: The Johns Hopkins University Press, 2&nbsp;vols., 2142&nbsp;pp. ISBN 9780801882210

Κατηγορία:Βιογεωγραφία
Κατηγορία:Γεωγραφία της Μαδαγασκάρης
Κανσού (επαρχία)

Η **Κανσού** (κινεζικά: 甘肃, ) είναι επαρχία στα βορειοδυτικά της Λαϊκής Δημοκρατίας της Κίνας. Το όνομα της προέρχεται από το ουϊγκουρικό κανγκ = «φαρδύς» και σουι ( 

* 水 (shuǐ): νερό

) = «νερό», οι οποίες κατά προσέγγιση μεταφράζονται ως «τόπος των υδάτινων πηγών». Βρίσκεται ανάμεσα στα οροπέδια Θιβέτ και Χουανγκτού, και συνορεύει με τη Μογγολία, τις αυτόνομες περιφέρειες Εσωτερική Μογγολία και Νινγκσιά στα βόρεια, την αυτόνομη περιφέρεια Σιντζιάνγκ και την επαρχία Τσινγκχάι στα δυτικά, την επαρχία Σετσουάν στο νότο, και την επαρχία Σαανξί στα ανατολικά. Ο Κίτρινος Ποταμός περνάει μέσα από το νότιο τμήμα της επαρχίας. 

Καταλαμβάνει έκταση 454.000 τετρ. χιλιομέτρων και ο πληθυσμός της ανέρχεται σε 25.575.254, σύμφωνα με την απογραφή του 2010. Μεγαλύτερη πόλη και πρωτεύουσά της είναι η Λαντσόου, που βρίσκεται στο νοτιοανατολικό τμήμα της επαρχίας.

## Διοικητική διαίρεση
Η επαρχία Κανσού χωρίζεται σε 14 Νομούς.

## Παραπομπές


## Εξωτερικοί σύνδεσμοι

*Ιστοσελίδα της κυβέρνησης της επαρχίας Κανσού
Χοσέ Βερδού Νικολάς

Ο **Χοσέ Βερδού Νικολάς** (ισπανικά: *José Verdú Nicolás*), γνωστός και ως **Τοτσέ**, είναι Ισπανός πρώην ποδοσφαιριστής που αγωνιζόταν ως επιθετικός.

## Επαγγελματική καριέρα

Ο Τοτσέ ξεκίνησε την καριέρα του από την Ατλέτικο Μαδρίτης. Αφού δεν κατάφερε να καθιερωθεί εκεί, πήγε στη Νουμάνθια και κατόπιν στην Έρκουλες και στη Βαγιαδολίδ. Μετά από χρόνια περιπλανήσεων επιστρέφει στην Νουμάνθια το 2007 και μετά από 1 χρόνο πηγαίνει στην Αλμπαθέτε Μπαλομπιέ της segunda division. Μένει και εδώ ένα χρόνο και ο επόμενος σταθμός του είναι η Καρταχένα. Στην Καρταχένα κάνει τις καλύτερες σεζόν της καριέρας του αφού πετυχαίνει 16 και 19 γκολ στις 2 σεζόν που αγωνίζεται εκεί. Το 2011 γίνεται παίκτης του Παναθηναικού και σκοράρει στο ντεμπούτο του με αντίπαλο την Όντενσε. Κατά τη διάρκεια της πρώτης του χρονιάς στον Παναθηναϊκό ο Τοτσέ αγωνίστηκε σε 25 αγώνες πετυχαίνοντας 13 γκολ (8 στην κανονική διάρκεια του πρωταθλήματος και 5 στην διαδικασία των πλέι-οφ), και αναδείχθηκε μία φορά πολυτιμότερος παίκτης από τη διοργανώτρια αρχή.

Στις αρχές του 2014 υπέγραψε 6μηνο συμβόλαιο συνεργασίας με την ισπανική Ντεπορτίβο Λα Κορούνια.

## Παραπομπές


## Πηγές

* https://web.archive.org/web/20111002050917/http://www.pao.gr/el/firstteam/roster/?itemid=0ba92f3a-5b9a-4a60-a234-742566365aae
* http://www.onsports.gr/onstats/soccer/player/6994-Berntoy-Totse-Nikolas-Chose

Κατηγορία:Ισπανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ρεάλ Βαγιαδολίδ
Κατηγορία:Ποδοσφαιριστές Εθνικής Ισπανίας Κ20
Κατηγορία:Ποδοσφαιριστές Εθνικής Ισπανίας Κ16
Κατηγορία:Ποδοσφαιριστές Αλμπαθέτε Μπαλομπιέ
Κατηγορία:Ποδοσφαιριστές Ατλέτικο Μαδρίτης Β
Κατηγορία:Ποδοσφαιριστές ΚΝ Νουμάνθια
Κατηγορία:Ποδοσφαιριστές ΦΚ Καρταχένα
Γιουνάν

Η **Γιουννάν** (κινεζικά: 云南, ) είναι επαρχία της Λαϊκής Δημοκρατίας της Κίνας, που βρίσκεται στα πιο μακρινά νοτιοδυτικά μέρη της χώρας. Έχει κοινά σύνορα των 4.060 χιλιομέτρων με τη Μιανμάρ στα δυτικά, το Λάος στο νότο, και το Βιετνάμ στα νοτιοανατολικά. Βρίσκεται σε μια ορεινή περιοχή, με μεγάλα υψόμετρα στα βορειοδυτικά και χαμηλότερα υψόμετρα στα νοτιοανατολικά. Το μεγαλύτερο μέρος του πληθυσμού ζει στο ανατολικό τμήμα της επαρχίας.

Καταλαμβάνει έκταση 394.100 τετρ. χιλιομέτρων και ο πληθυσμός της ανέρχεται σε 45.966.239 κατοίκους, σύμφωνα με την απογραφή του (2010). Μεγαλύτερη πόλη και πρωτεύουσά της είναι η Κουνμίνγκ.

## Ιστορία
### Προϊστορία
Ο Άνθρωπος Γιουανμού, ένας *[[Homo erectus]]* που ξεθάφτηκε από μηχανικούς σιδηροδρόμου στη δεκαετία του '60, έχει βρεθεί ότι είναι το αρχαιότερο γνωστό ανθρωποειδές που βρέθηκε στην Κίνα. Από την Νεολιθική περίοδο, υπήρχαν ανθρώπινοι οικισμοί στην περιοχή της Λίμνης Ντιάν. Οι άνθρωποι αυτοί χρησιμοποιούσαν πέτρινα εργαλεία και κατασκεύαζαν απλές ξύλινες κατασκευές.

## Διοικητική διαίρεση
Η επαρχία Γιουννάν χωρίζεται σε 16 Νομούς.

## Παραπομπές


## Εξωτερικοί σύνδεσμοι

* Ιστοσελίδα της κυβέρνησης της επαρχίας Γιουννάν


Γιουναν
Χρυσελεφάντινο κρητικό αγαλμάτιο (μουσείο καλών τεχνών Βοστώνης)

Το **χρυσελεφάντινο αγαλμάτιο από την Κρήτη** είναι αρχαίο έργο τέχνης που αγοράστηκε το 1914 από τον Έβανς και φιλοξενείται σήμερα στο Μουσείο Καλών Τεχνών της Βοστώνης. Αμφισβητήθηκε για την προέλευσή του, παραμένει όμως ένα από τα διασημότερα έργα αρχαίας ελληνικής τέχνης.

## Περιγραφή
Το χρυσελεφάντινο αγαλματάκι παρουσιάζει μια γυναικεία μορφή, που κρατάει στα χέρια της φίδια. Ιδιαίτερο ενδιαφέρον προκαλούν οι ομοιότητες, αλλά και διαφορές ως προς την γνωστή θεά των όφεων της Μινωικής εποχής. Το σώμα είναι συναρμολογημένο από δύο τεμάχια, ενώ το σημείο της σύνδεσης καλύπτεται εν μέρει από το δεύτερο βολάν της φούστας και μια χρυσή ζώνη. Οι βραχίονες είναι επίσης προσαρμοσμένοι στο κορμό του σώματος. Το δεξί χέρι, καθώς και το περί αυτού τυλιγμένο φίδι, αλλά και μέρη του φορέματος έχουν αποκατασταθεί. 

Η κεφαλή είναι στεφανωμένη με υψηλό διάδημα, στο οποίο πιθανόν να ήταν προσαρμοσμένη χρυσή επένδυση. Το ένδυμα είναι το γνωστό φόρεμα της θεάς των όφεων κρητικού τύπου. Τα βολάν του ομοιάζουν με αυτό αντίστοιχων παραστάσεων μυκηναϊκών σφραγιδόλιθων. Οι χρυσές μπορντούρες του είναι διακοσμημένες με σχήματα αιχμηρών ή στρογγυλών κυματισμών. 
## Ιστορική τοποθέτηση
Το αρχαιολογικό εύρημα παρουσιάστηκε για πρώτη φορά στο *Museum Bulletin* του Μουσείου των Καλών Τεχνών της Βοστώνης τον Δεκέμβριο του 1914. Η αρχική εκδοχή της αγοράς του από κάποιον κρητικό εργάτη που δούλευε στη Κνωσσό, θεωρείται σήμερα λανθασμένη, αφού σύμφωνα με νεώτερα στοιχεία, δύο Αμερικανοί αρχαιολόγοι μεσάζοντες παρέλαβαν το εύρημα από κάποιον υπάλληλο του Έβανς, που προηγουμένως είχε προσπαθήσει να το πουλήσει σε κάποιον γερμανό ενδιαφερόμενο. Η μεν κρητική του προέλευση παραμένει αναμφισβήτητη,αλλά πολλές πτυχές της προέλευσης και ερμηνείας του τελούν ακόμα υπό επιστημονική μελέτη.

## Περισσότερη βιβλιογραφία
* Kenneth Lapatin: Mysteries of the Snake Goddess: Art, Desire, and the Forging of History, Houghton Mifflin, ISBN 0618144757 (ISBN13 9780618144754)

## Παραπομπές


## Πηγές
* 

Κατηγορία:Ειδώλια
Κατηγορία:Μινωική τέχνη
Ρουπία Ιταλικής Σομαλιλάνδης

Η **ρουπία** (Σομαλίκα:روپيا) ήταν το νόμισμα της Ιταλικής Σομαλιλάνδης από το 1909 έως το 1925. Υποδιαιρείτο σε 64 μπέσε (bese). (Σομαλικά: بيزا). Σήμερα δεν είναι πλέον σε χρήση.

## Ιστορία
Η ρουπία ήρθε να αντικαταστήσει διάφορα νομίσματα τα οποία ήταν σε χρήση στα εδάφη αυτά, όπως ήταν  το τάλιρο της  Μαρίας Θηρεσίας και την Ινδική ρουπία. Επιλέχτηκε να έχει ισοτιμία 1/1 με την Ινδική ρουπία και να υποδιαιρείται σε 64 μπέσε όπως ακριβώς υποδιαιρείτο και η ινδική σε 64 πάισα. Το 1925 η  λίρα της  Ιταλικής Σομαλιλάνδης αντικατέστησε την ρουπία με  ισοτιμία 8 λίρες = 1 ρουπία.

## Κέρματα
Το 1909 τέθηκαν στην κυκλοφορία χάλκινα κέρματα με ονομαστικές αξίες των 1, 2 και 4 μπέσε  Το 1910 ακολούθησε η έκδοση της ¼, ½ και 1 ρουπίας από άργυρο . Τα ασημένια νομίσματα είχαν ίδιες προδιαγραφές με αυτές της ινδικής ρουπίας και συνέχισαν να κόβονται έως το 1921 έτος το οποίο αντικαταστάθηκαν από νομίσματα  με  κράμα χαλκού–κασσίτερου τα οποία συνέχισαν να κόβονται έως και το 1924.

## Χαρτονομίσματα
Τα πρώτα χαρτονομίσματα με ονομαστική αξία 5 ρουπίες εκδόθηκαν  από την ιταλική εμπορική εταιρεία V. Filonadi & C. το 1893. Η επίσημη έκδοση του πρώτου χαρτονομίσματος όμως έγινε το 1920 από την Τράπεζα της Ιταλίας (Banca d'Italia). Αυτά ήταν πιστοποιητικά μετρητών (Cassadibuoni) με ονομαστικές αξίες 1, 5 και 10 ρουπίες. Αυτά των 10 και 20 ρουπίων τυπώθηκαν αλλά δεν χρησιμοποιήθηκαν ποτέ.

## Πηγές
*  Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501.
*  Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9.

## Εξωτερικοί σύνδεσμοι
*Χαρτονομίσματα της Ιταλικής Σομαλιλάνδης 
* Κερματα της Ιταλικής Σομαλιλάνδης   

Κατηγορία:Ιστορικά νομίσματα
Κατηγορία:Σομαλία
Κλεανδρία Τρωάδος

Η **Κλεανδρία** ήταν μια αρχαία πόλη της Τρωάδος. Βρισκόταν στα βορειοανατολικά της Τροίας, κοντά στην πόλη της Νέρολας και της Γόρδου. Κατά τον Στράβωνα (ΙΓ΄ 603), εκεί κοντά πηγάζει ο ποταμός Ρόδιος. Η Κλεανδρία ήταν γειτονική με την πόλη Γόρδο (πιθανώτατα φρυγική όπως φαίνεται από το όνομα). Και οι δύο πόλεις απείχαν 60 στάδια από την Καλή Πεύκη. 

## Πηγές
* Στράβωνος γεωγραφικά.

Κατηγορία:Αρχαίες πόλεις της Τρωάδας
Μαλλός Τρωάδος

Η **Μαλλός** ή **Μαλός** ήταν μια αρχαία πόλη της Τρωάδος, στα βορειοανατολικά της Τροίας. Κατά τον Στράβωνα στα γεωγραφικά του, από την πόλη έρρεε ο ποταμός Κάρησσος. Η τοποθεσία της κατά τον Αμάσειο γεωγράφο προσδιορίζεται μεταξύ της Παλαισκήψεως και του λιμένος των Αχαιών (κοντά στο Σίγειον). 

## Πηγές
* Στράβωνος γεωγραφικά.
Κατηγορία:Αρχαίες πόλεις της Τρωάδας
Καλή Πεύκη Τρωάδος

Η **Καλή Πεύκη** ήταν αρχαία πόλη της Τρωάδας. 

Αναφέρεται στα γεωγραφικά του Στράβωνος. Φαίνεται ότι την ονομασία της οφείλει στην εξαίσια τοποθεσία που κτίστηκε, όπου δεσπόζουν πεύκα. Εκεί κοντά διασταυρωνόταν επτά φορές ο ποταμός *Πολύπορος* ή *Επτάπορος*. Στην γύρω περιοχή βρίσκονταν τα χωριά Μελαιναί και Ασκληπείον (ίδρυμα του Λυσιμάχου). Πιθανόν να ιδρύθηκε από τον Άτταλο Α΄, ο οποίος αντίκρυσε ένα τεράστιο πεύκο με περιφέρεια 24 ποδιών, ύψος 67 πόδια, τρεις κλάδους, με απόσταση ίση ο ένας από τον άλλο. Αυτά κατέληγαν σε σχήμα κεφαλιού, με ολικό ύψος 2 πλέθρα και περίπου 7 μέτρα. Η απόσταση της πόλεως ήταν 180 στάδια βορείως του Αδραμμυτίου και 60 σταδίων από τη Γόρδο και την Κλεανδρία. 

Η τοποθεσία της πόλεως λογικά θα βρισκόταν στα βόρεια του όρους Gürgen Dağ της Τουρκίας. 

Κατηγορία:Αρχαίες πόλεις της Τρωάδας
Άστυρα Τρωάδος

Τα **Άστυρα** ήταν αρχαία πόλη της Τρωάδος, κοντά στην Άβυδο. Η περιοχή αυτή εξήγαγε χρυσό, από τον οποίο προερχόταν ο θησαυρός του Πριάμου. Κατά τους χρόνους του Στράβωνος, όχι μόνο τα κοιτάσματα είχαν εξαντληθεί, αλλά και η πόλη είχε μεταβληθεί σε ερείπια. 

## Πηγές
* Στράβωνος *[[Γεωγραφικά]]*

Κατηγορία:Αρχαίες πόλεις της Τρωάδας
Πρωτάθλημα καλαθοσφαίρισης Α΄ εθνικής κατηγορίας ανδρών 1969-1970

Το πρωτάθλημα μπάσκετ της περιόδου 1969–70 ήταν η έβδομη διοργάνωση από την καθιέρωση της Α' Εθνικής. Διεξήχθη με τη συμμετοχή δώδεκα ομάδων, οκτώ από την Αττική και τεσσάρων από τη Θεσσαλονίκη. 

## Το πρωτάθλημα
Πρωταγωνιστές στη μάχη για την κατάκτηση του τίτλου υπήρξαν για ακόμα μία χρονιά οι ΑΕΚ και Παναθηναϊκός. 

Ο Παναθηναϊκός ξεκίνησε το πρωτάθλημα με 15 συνεχόμενες νίκες, επικρατώντας και της μεγάλης αντιπάλου του στον πρώτο αγώνα με 80-60. Σε εκείνο το σημείο, δύο συνεχόμενες ήττες του στις λεπτομέρειες από Άρη (76-77 στη Θεσσαλονίκη) και Ολυμπιακό (74-78), έφεραν την ΑΕΚ (που δεν είχε υποστεί άλλη ήττα) στην πρώτη θέση, με τον δεύτερο αγώνα μεταξύ τους που ακολουθούσε, να έχει το χαρακτήρα τελικού για την έκβαση του πρωταθλήματος. 

Ο Παναθηναϊκός όμως, για λόγους διαμαρτυρίας προς την ομοσπονδία μετά την απόφαση τιμωρίας βασικών του παικτών, δεν παρατάσσει σχεδόν κανένα βασικό του μέλος στο ντέρμπι. Η ΑΕΚ μετά από αυτή την εξέλιξη κέρδισε πολύ εύκολα το παιχνίδι με 87-42 και σφράγισε την κατάκτηση του τίτλου. Ολοκλήρωσε το πρωτάθλημα με 21 νίκες σε 22 αγωνιστικές, και αναδείχθηκε πρωταθλήτρια για έβδομη φορά στην ιστορία της.

Δεν υποβιβάστηκε καμία ομάδα σε πρώτη φάση, καθώς την επόμενη χρονιά έγινε μία μικρή αναδιάρθρωση του πρωταθλήματος και οι ομάδες της Α' εθνικής αυξήθηκαν από 12 σε 14. Πανιώνιος και Μαρούσι που κατέλαβαν τις δύο τελευταίες θέσεις, συμμετείχαν στα τέλη Σεπτεμβρίου στο ειδικό τουρνουά ανόδου, έχοντας την ευκαιρία να παραμείνουν στην Α' Εθνική, κάτι που πέτυχε ο Πανιώνιος. Η ομάδα του Αμαρουσίου αποχώρησε από τους αγώνες σε ένδειξη διαμαρτυρίας για τη διαιτησία του αγώνα με τον Απόλλωνα Καλαμαριάς, και υποβιβάστηκε στην Α' κατηγορία κέντρου.

## Γήπεδα
Καθώς δεν υπήρχαν ακόμα κατάλληλα γήπεδα, οι ομάδες δεν διέθεταν δικές τους έδρες, και χρησιμοποιήθηκαν τα λίγα γήπεδα που πληρούσαν τις προϋποθέσεις για τη διεξαγωγή αγώνων. Οι αγώνες των ομάδων της Αττικής διεξήχθησαν στο Παναθηναϊκό Στάδιο, το κλειστό του Σπόρτιγκ και το κλειστό του Παναθηναϊκού. Οι ομάδες της Θεσσαλονίκης χρησιμοποίησαν το Αλεξάνδρειο, ενώ σε λίγους αγώνες χρειάστηκε να χρησιμοποιηθεί το ανοικτό γήπεδο της ΧΑΝΘ.

## Βαθμολογία

## Αποτελέσματα
Λόγω της χρησιμοποίησης ουδέτερων γηπέδων, ο προσδιορισμός γηπεδούχου και φιλοξενούμενης έχει πρακτική ισχύ μόνο στις αναμετρήσεις μεταξύ ομάδων από διαφορετική πόλη, ενώ στις αναμετρήσεις ομάδων της ίδιας πόλης είναι απλά τυπικός. 

## Κορυφαίοι σκόρερ

## Πηγές
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 208
*Ψηφιακό αρχείο της ΕΟΚ
*εφημερίδα Αθλητική Ηχώ




Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1969 1970
Πρωταθλημα Ελλαδος Α Ανδρων 1969 1970
Κυβέρνηση Σοφοκλή Βενιζέλου 1944

Η **Κυβέρνηση Σοφοκλή Βενιζέλου 1944** (Απρίλιος 1944), διορίστηκε από τον βασιλιά Γεώργιο, μετά τη μεταφορά της έδρας της Κυβέρνησης από το Λονδίνο στο Κάιρο, με σκοπό να αντικαταστήσει τον παραιτηθέντα Πρωθυπουργό, Εμμανουήλ Τσουδερό. 
Ο Σοφοκλής Βενιζέλος με τη διπλή ιδιότητα του Πρωθυπουργού αλλά και του πολιτικού προϊσταμένου των Ελληνικών Ενόπλων Δυνάμεων χειρίστηκε το θέμα της εξέγερσης του ελληνικού στρατού, που ξέσπασε τον Απρίλιο του 1944.
Τον Μάρτιο του 1944, το καλά εδραιωμένο πλέον στην ηπειρωτική Ελλάδα ΕΑΜ, δημιουργεί τη δική του κυβέρνηση, την «Πολιτική Επιτροπή Εθνικής Απελευθέρωσης», γνωστή και ως «κυβέρνηση του βουνού». Με αυτήν την κυβέρνηση συντάσσεται ένα μεγάλο τμήμα αξιωματικών, υπαξιωματικών και στρατιωτών του Ελληνικού στρατού- και ιδιαιτέρως του Ελληνικού Ναυτικού - της Μέσης Ανατολής, το οποίο ζητούσε τη συμπερίληψη της Π.Ε.Ε.Α. στα σχέδια για τη μελλοντική κυβέρνηση της Ελλάδας. Η άρνηση των μελών της κυβέρνησης να συνδιαλλαγούν με την Π.Ε.Ε.Α. οδηγεί τα πληρώματα του Στόλου σε ανταρσία. Ο Εμμανουήλ Τσουδερός υποβάλει την παραίτησή του ελπίζοντας με αυτήν την κίνηση να κατευνάσει τους εξεγερμένους στρατιωτικούς και στρατιώτες, και ο Βασιλιάς διορίζει τον καθ' ύλην αρμόδιο, και πιο αποφασιστικό, Σοφοκλή Βενιζέλο, ως νέο Πρωθυπουργό. Από τις 16 Απριλίου 1944 η Ελληνική πολιτική εξουσία με τη συνδρομή και των Βρετανικών όπλων, ξεκινά τη βίαιη καταστολή της εξέγερσης που ολοκληρώνεται στις 24 Απριλίου, με τη σύλληψη των αντρών των Ελληνικών πολεμικών πλοίων του Πορτ Σάιντ. 

## Σύνθεση υπουργικού συμβουλίου

* «Πρωθυπουργός» - («Πρόεδρος του υπουργικού συμβουλίου»): Σοφοκλής Βενιζέλος
* *«Επί των Εξωτερικών υπουργός»*: Σοφοκλής Βενιζέλος
* *«Επί της Δικαιοσύνης υπουργός»* : Σοφοκλής Βενιζέλος
* *«Επί των Εσωτερικών υπουργός»*: Ιωάννης Δεμέστιχας
* *«Επί των Θρησκευμάτων και Εθνικής παιδείας υπουργός»*: Ιωάννης Δεμέστιχας
* *«Επί των Οικονομικών υπουργός»* : Σοφοκλής Βενιζέλος
* *«Επί των Οικονομικών υφυπουργός»* : Γεώργιος Μαντζαβίνος 
* *«Επί της Εργασίας υπουργός»* : Εμμανουήλ Τζανακάκης
* *«Επί της Κοινωνικής Πρόνοιας και Αντιλήψεως υπουργός»* : Εμμανουήλ Τζανακάκης
* *«Επί των Στρατιωτικών υπουργός»*: Σοφοκλής Βενιζέλος
* *«Επί των Ναυτικών υπουργός»*: Σοφοκλής Βενιζέλος
* *«Επί της Εμπορικής Ναυτιλίας υφυπουργός*: Ιωάννης Δεμέστιχας
* *«Επί της Αεροπορίας υπουργός»*: Σοφοκλής Βενιζέλος

## Παραπομπές


1944 04 14
1944 04 14
1944 04 14
Κατηγορία:Ιστορία της Ελλάδας κατά τον Β΄ Παγκόσμιο Πόλεμο
Πρωτάθλημα καλαθοσφαίρισης Α1 εθνικής κατηγορίας ανδρών 2010-2011

Το **Πρωτάθλημα καλαθοσφαίρισης Α1 εθνικής κατηγορίας ανδρών 2010−11** ήταν το 25ο από την καθιέρωση της Α1 εθνικής κατηγορίας και το 19ο επαγγελματικό που διοργάνωσε ο ΕΣΑΚΕ. Για 9η συνεχόμενη χρονιά και για 32η συνολικά, πρωταθλητής αναδείχτηκε ο Παναθηναϊκός, «σπάζοντας» στην τελική σειρά των play off την έδρα του Ολυμπιακού, ο οποίος είχε καταταγεί πρώτος στην κανονική περίοδο του πρωταθλήματος και μάλιστα αήττητος.

Στα χαρακτηριστικά της χρονιάς υπήρξε ο για πρώτη φορά στην ιστορία της ΑΕΚ υποβιβασμός της στην Α2 εθνική κατηγορία, η επιστροφή του ΠΑΟΚ στην Ευρωλίγκα μετά από 11 χρόνια, αλλά και το προβληματικό ξεκίνημα της αγωνιστικής περιόδου, καθώς απήργησε το μεγαλύτερο μέρος των μελών του συνδικαλιστικού οργάνου των αμειβομένων καλαθοσφαιριστών (ΠΣΑΚ) την πρώτη αγωνιστική.

## Κατάταξη

## Αποτελέσματα κανονικής περιόδου

## Αποτελέσματα play off
### Προημιτελικοί (στις 2 νίκες)
Συμμετείχαν οι ομάδες που κατέκτησαν τις θέσεις 1 έως 8.

### Ημιτελικοί (στις 3 νίκες)

### Μικρός τελικός (στις 3 νίκες)

### Τελικός (στις 3 νίκες)

## Κορυφαίοι παίκτες ανά κατηγορία
Περιλαμβάνεται το σύνολο των αγώνων της κανονικής περιόδου και των play off.

## Το ρόστερ του πρωταθλητή Παναθηναϊκού
* &nbsp;**5.**&nbsp;&nbsp;  Μιλένκο Τέπιτς
* &nbsp;**6.**&nbsp;&nbsp;  Άλεξ Μάριτς
* &nbsp;**7.**&nbsp;&nbsp;  Στράτος Περπέρογλου
* &nbsp;**8.**&nbsp;&nbsp; πλαίσιο|20px Μάικλ Μπατίστ
* &nbsp;**9.**&nbsp;&nbsp;  Αντώνης Φώτσης
* **10.**&nbsp; πλαίσιο|Κεντροαφρικανική Δημοκρατία|20px Ρομέν Σάτο
* **11.**&nbsp; πλαίσιο|20px Ντρου Νίκολας
* **12.**&nbsp;  Κώστας Τσαρτσαρής
* **13.**&nbsp;  Δημήτρης Διαμαντίδης
* **14.**&nbsp;  Ίαν Βουγιούκας
* **15.**&nbsp;  Νικ Καλάθης
* **16.**&nbsp;  Γιάννης Καραμαλέγκος
* **17.**&nbsp;  Γιώργος Μπόγρης
* **18.**&nbsp;  Κώστας Καϊμακόγλου
* **19.**&nbsp;  Φώτης Ζούμπος
* **20.**&nbsp;  Κυπριανός Μαραγκός

* **Πρ.**  Ζέλιμιρ Ομπράντοβιτς

## Πηγές
* Επίσημη ιστοσελίδα ΕΣΑΚΕ

Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 2010 2011
Πρωταθλημα Ελλαδος Α1 Ανδρων 2010 2011
Κεντρική Τράπεζα της Κύπρου

Η **Κεντρική Τράπεζα της Κύπρου**, (**ΚΤΚ**, τουρκικά: *Kıbrıs Merkez Bankası*, *ΚΜΒ*), ιδρύθηκε το 1963, τον τρίτο χρόνο μετά την ανακήρυξη της ανεξαρτησίας της Κύπρου, το 1960, ως αυτόνομο ίδρυμα σύμφωνα με τον περί της ίδρυσής της σχετικό νόμο του 1963, N. 48/1963, και των σχετικών άρθρων του Συντάγματος της Κυπριακής Δημοκρατίας.

Από τον Ιούλιο του 2002 η ΚΤΚ διέπεται από τον νέο περί αυτής νόμο 2002 με τον οποίο εξασφαλίζεται η ανεξαρτησία της και η συμβατότητά της με σχετικές οδηγίες της Ευρωπαϊκής Κοινότητας, το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας. Παράλληλα τροποποιήθηκαν (τον ίδιο μήνα) και οι σχετικές διατάξεις του συντάγματος που αφορούσαν την τράπεζα σύμφωνα με το ευρωπαϊκό κεκτημένο.

Πρωταρχικός σκοπός της ΚΤΚ είναι η διασφάλιση της σταθερότητας των τιμών, ενώ βασικές αρμοδιότητες αυτής είναι όπως και όλων των άλλων κεντρικών τραπεζών των χωρών-μελών της Ε.Ε. η χάραξη και άσκηση της νομισματικής πολιτικής, η κατοχή, διαφύλαξη και διαχείριση των επίσημων συναλλαγματικών αποθεμάτων, η εποπτεία των τραπεζών καθώς και η συμμετοχή της ως μέλους σε διεθνείς οικονομικούς και νομισματικούς οργανισμούς.

## Πρόεδροι και διοικητές της ΚΤΚ

## Παραπομπές


## Εξωτερικοί σύνδεσμοι
* 

Κατηγορία:Τράπεζες της Κύπρου
Κυπρος
Κατηγορία:Ευρωπαϊκό Σύστημα Κεντρικών Τραπεζών
Κέννεθ Λαπάτιν

Ο **Κέννεθ Λαπάτιν** (αγγλ. *Kenneth Lapatin*) είναι έφορος αρχαιοτήτων (*Associate Curator of Antiquities*) στο μουσείο J. Paul Getty Museum. Είναι απόφοιτος των πανεπιστημίων της Καλιφόρνιας, του Μπέρκλεϋ (Ph.D.), και της Οξφόρδης (Μ. Stud.). 
Εξειδικεύτηκε στην αρχαία μεσογειακή τέχνη και αρχαιολογία, ιδιαίτερα στα έργα τέχνης του Αιγαίου από την εποχή του χαλκού και μέχρι τους ελληνικούς και ρωμαϊκούς χρόνους. Έχει διευθύνει αρχαιολογικές έρευνες στην Καισάρεια του Ισραήλ, την Ρώμη και την Κόρινθο. 

## Εργογραφία
# Eike D. Schmidt and Kenneth Lapatin: The Color of Life: Polychromy in Sculpture from Antiquity to the Present von Roberta Pazanelli, J P Getty Trust Pubn 
# The joys of collecting, 1965
# Kenneth Lapatin: Mysteries of the Snake Goddess: Art, Desire, and the Forging of History. Da Capo Press 
# Beth Cohen, Susan Lansing-Maish and Kenneth Lapatin: The Colors of Clay: Special Techniques in Athenian Vases, J P Getty Trust Pubn 
# Marina Belozerskaya and Kenneth Lapatin: Ancient Greece. Art, Architecture and History, Thames & Hudson 
# Kenneth Lapatin: Papers on Special Techniques in Athenian Vases, J P Getty Trust Pubn 
# Kenneth Lapatin and Karol Wight: The J. Paul Getty Museum Handbook of the Antiquities Collection, J P Getty Trust Pubn 
# Kenneth D. S. Lapatin: Chryselephantine Statuary in the Ancient Mediterranean World (Oxford Monographs on Classical Archaeology), Oxford University Press 
# Luca Mozzati, Marina Belozerskaya and Kenneth Lapatin: Ancient Greece: Art, Architecture, and History (Getty Trust Publications: J. Paul Getty Museum) 
# Roberta Panzanelli, Eike D. Schmidt and Kenneth Lapatin: The Color of Life: Polychromy in Sculpture from Antiquity to the Present, J P Getty Trust Pubn
# Luxus: The Sumptuous Arts of Greece and Rome, 2015
# Jon L. Seydl, Kenneth Lapatin, and Victoria C. Gardner Coates: The Last Days of Pompeii: Decadence, Apocalypse, Resurrection, 2012

## Παραπομπές


## Πηγές
* Παρουσίαση του Κέννεθ Λαπάτιν από το Αρχαιολογικό Ινστιτούτο της Αμερικής (Archaeological Institute of America)

Κατηγορία:Αμερικανοί αρχαιολόγοι
Λίρα Ιταλικής Σομαλιλάνδης

thumb|130px| Το εθνόσημο της Ιταλικής Σομαλιλάνδης απεικονίζεται στην μια όψη της λίρας

Η **λίρα** ήταν νόμισμα της Ιταλικής Σομαλιλάνδης από το 1925 έως και το 1938. Αντικατέστησε την ρουπία με ισοτιμία των 8 λίρες = 1 ρουπία. Δεν τυπώθηκαν ποτέ χαρτονομίσματα αυτού του νομίσματος αλλά μόνο κέρματα. Παράλληλα με την λίρα, στην Ιταλική Σομαλιλάνδη, ήταν σε χρήση και Ιταλικά κέρματα και χαρτονομίσματα. Από το 1938 ήταν σε χρήση χαρτονομίσματα της λίρας της Ιταλικής Ανατολικής Αφρικής.

## Κέρματα
Το 1925 τέθηκαν στην κυκλοφορία αργυρά κέρματα με ονομαστικές αξίες των 5 και 10 λιρών. Τα κέρματα αυτά ήταν λίγο μεγαλύτερα από τα αντίστοιχα των 5 και 10 λιρών τα οποία τέθηκαν στην κυκλοφορία την επόμενη χρονιά. Στην μια όψη των κερμάτων απεικονίζεται ο βασιλιάς της Ιταλίας Βίκτωρ Εμμανουήλ Γ' ενώ στην άλλη το εθνόσημο της Ιταλικής Σομαλιλάνδης. Όλες οι επιγραφές είναι γραμμένες στην Ιταλική γλώσσα.

## Πηγές

*  Brief history of the Somali currency  Άρθρο από την Ιστοσελίδα της Κεντρικής τράπεζας της Σομαλίας.

* Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501.

## Εξωτερικοί σύνδεσμοι
* Coins of Colonian Africa  Άρθρο για τα αποικιακά νομίσματα της Αφρικής με εικόνες της λίρας της Ιταλικής Σομαλιλάνδης.

Κατηγορία:Ιστορικά νομίσματα
Κατηγορία:Σομαλία
Πρωτάθλημα πετοσφαίρισης Α1 εθνικής κατηγορίας γυναικών 2003-2004

Το **[[πρωτάθλημα Ελλάδας πετοσφαίρισης γυναικών]] 2003−2004**, ήταν το 16ο πρωτάθλημα της Α1 κατηγορίας. Το πρωτάθλημα διεξήχθη με τη συμμετοχή 12 ομάδων σε δύο φάσεις, την κανονική περίοδο και τα play off τα οποία επανήλθαν έπειτα από τη διακοπή τους την προηγούμενη περίοδο. Πρωταθλήτρια αναδείχθηκε η ομάδα των Βριλησσίων έπειτα από 5 χρόνια. Στην Α2 υποβιβάστηκαν μετά από αγώνες play out ο Ηρακλής Κηφισιάς και ο Αίας Ευόσμου.

## Κανονική περίοδος
### Βαθμολογία

Ν=Νίκες, Η=Ήττες, ΣΥ=Σετ υπέρ, ΣΚ=Σετ κατά, ΣR=Σετ Ratio

**Σημειώσεις**:
* Βαθμολογικό σύστημα

## Play out
Τα αποτελέσματα της κανονικής περιόδου μεταφέρθηκαν στα πλέι άουτ και οι σειρές κρίθηκαν στις 3 νίκες. Ο Άρης επικράτησε του Αίαντα Ευόσμου και ο Ολυμπιακός του Ηρακλή Κηφισιάς και παρέμειναν στην κατηγορία.

**(9) Άρης Θεσσαλονίκης** − (12) Αίας Ευόσμου **(3−0)** 

**(10) Ολυμπιακός** − (11) Ηρακλής Κηφισιάς **(3−1)** 

## Play off
### Αγώνες κατάταξης 5−8
Οι σειρές κρίθηκαν στις 2 νίκες.

#### Θέσεις 5−8
**(5) Απολλώνιος Κερατσινίου** − (8) Ε.Α. Λάρισας **(2−0)** 

**(6) Α.Ο. Μαρκοπούλου** − (7) Ένωση Βύρωνα **(2−1)** 

#### Θέσεις 5−6
Ο Α.Ο. Μαρκοπούλου επικράτησε και κατέλαβε την τιμητική 5η θέση, ωστόσο δεν εξασφάλισε κάποιο εισιτήριο για τις Ευρωπαϊκές διοργανώσεις.

(5) Απολλώνιος Κερατσινίου − **(6) Α.Ο. Μαρκοπούλου** **(1−2)** 

### Αγώνες κατάταξης 1−4
#### Ημιτελικοί
Τα Βριλήσσια και ο Πανελλήνιος που είχαν το πλεονέκτημα έδρας, επικράτησαν του Παναθηναϊκού και του Φιλαθλητικού αντίστοιχα και προκρίθηκαν στον τελικό.

**(1) Φ.Ο. Βριλησσίων** − (4) Φιλαθλητικός / ΠΑΟΚ **(2−1)** 

**(2) Πανελλήνιος** − (3) Παναθηναϊκός **(2−1)** 

#### Τελικός
Τα Βριλήσσια επικράτησαν του Πανελλήνιου με 3−2 νίκες και κατέκτησαν το 5ο πρωτάθλημα (και τελευταίο έκτοτε) στην ιστορία τους.

**(1) Φ.Ο. Βριλησσίων** − (2) Πανελλήνιος **(3−2)** 

## Τελική κατάταξη

## Εξωτερικοί σύνδεσμοι
*Αποτελέσματα play off και play out Ιστότοπος archive.sport.gr
*Βαθμολογία Galanis Sports Data



2003 2004
Α1 Γυναικων
Α1 Γυναικων
Get It (τραγούδι)

Το **Get It** είναι τραγούδι του Στήβι Γουόντερ και του Μάικλ Τζάκσον, με παραγωγό τον Γουόντερ για το άλμπουμ *[[Characters (άλμπουμ)|Characters]]*. Η δισκογραφική εταιρεία του κομματιού ήταν η Motown, πρώην δισκογραφική εταιρεία του Τζάκσον.

Ο Τζάκσον συνεργάστηκε με τον Γουόντερ οκτώ χρόνια νωρίτερα για το τραγούδι *I Can't Help It* για το άλμπουμ *[[Off the Wall (άλμπουμ)|Off the Wall]]*, το οποίο γράφτηκε από τον Γουόντερ και την Σουζάι Γκριν, πρώην μέλος των Supremes, ενώ ο Γουόντερ συνεργάστηκε με τον Τζάκσον για το τραγούδι *Just Good Friends*, του άλμπουμ *[[Bad (άλμπουμ)|Bad]]*. Πριν το  *Get It*, ο Τζάκσον εκτέλεσε background φωνητικά στο τραγούδι *[[You Haven't Done Nothin']]*, από το άλμπουμ *[[Fulfillingness' First Finale]]* καθώς επίσης και background φωνητικά στο *All I Do* από το άλμπουμ *[[Hotter than July]]*.
 
## Πληροφορίες για το κομμάτι

Το τραγούδι έφθασε έως τη 4η θέση στο R&B charts στις εβδομάδες από τη 2η Απριλίου 1988 μέχρι τη 16η Απριλίου 1988, και έγινε top ten R&B hit, τότε ένα μήνα αργότερα, στις 5 Μαΐου 1988, το τραγούδι έφθασε έως τη 80η θέση του Billboard Hot 100.

Το τραγούδι έχει τον Γουόντερ και τον Τζάκσον να συζητούν για το πώς να μεταχειρίζονται μια γυναίκα, μαζί με το τι θέλει μια γυναίκα, τι χρειάζεται και τι περιμένει από τον αγαπημένο της. Η extended version του κομματιού περιέχει στοιχεία από το *Get Ready*.

Ο Τζάκσον και ο Γουόντερ ήταν υποψήφιοι, το 1988, για Γκράμι στη κατηγορία Best R&B Performance by a Duo or Group with Vocals.

## Τσαρτ

Κατηγορία:Τραγούδια του Μάικλ Τζάκσον
Μινωικός κάλαθος με διπλούς πελέκεις

Ο **Μινωικός κάλαθος με διπλούς πελέκεις** είναι αρχαιολογικό εύρημα από την Ψείρα. Βρέθηκε στις αρχαιολογικές ανασκαφές του 1906 και φιλοξενείται σήμερα στο αρχαιολογικό Μουσείο Ηρακλείου.
## Περιγραφή
Είναι πήλινο αγγείο σε καλαθόμορφο σχήμα, διακοσμημένο με διπλούς πελέκεις, οι οποίοι είναι ζωγραφισμένοι σε τέσσερις ζώνες που περιβάλλουν όλο το αγγείο. Το στόμιο είναι συμπιεσμένο, έτσι ώστε οι δύο λαβές να βρίσκονται αντικριστά. Το αγγείο διατηρείται ολόκληρο και σε καλή κατάσταση, ενώ ήταν σπασμένο και ανασυγκολλήθηκε.
 
## Ερμηνεία
Το σχήμα και ο διάκοσμος διαφέρουν από τον τοπικό ρυθμό των αγγείων του ισθμού της Ιεράπετρας, ενώ παρουσιάζουν όμοια χαρακτηριστικά με ένα εύρημα από την Γουρνιά. Πιθανώς χρησίμευε σε θρησκευτικές τελετουργίες. Χαρακτηριστικό του ευρήματος είναι ότι το είδος αυτό συναντάται πάντα μαζί με άλλα όμοια αγγεία, γι΄αυτό πιστεύεται ότι ανήκε στα σκεύη του ιερέα, και ότι τα είχε τοποθετημένα στο σπίτι του.

## Ιστορική τοποθέτηση
Βρέθηκε μαζί με άλλα δύο αγγεία της ίδιας εποχής. Ανάγεται στην Ύστερη Μινωική (ΥΜ Ι), ή Νεοανακτορική περίοδο. 

## Πηγές

* 

Κατηγορία:Αρχαιοελληνική κεραμική
Κατηγορία:Μινωική τέχνη
Κατηγορία:Αρχαιολογικό Μουσείο Ηρακλείου
Κατηγορία:Αρχαιολογικά ευρήματα στο Λασίθι
Ντέιβιντ Κόεν

Ο **Ντέιβιντ Ξ. Κόεν** (αγγλ. *David X. Cohen*), γεννημένος στις 13 Ιουλίου 1966, είναι Αμερικανός συγγραφέας. Έχει γράψει για τους *[[Σίμσονς]]* και είναι επικεφαλής συγγραφέας και υπεύθυνος εκτέλεσης παραγωγής για το *[[Futurama]]*.

## Πρώτα χρόνια
Ο Ντέιβιντ Κόεν γεννήθηκε στο Englewood του Νιου Τζέρσεϊ από γονείς βιολόγους. Αποφοίτησε από το γυμνάσιο Dwight Morrow, όπου εκτός από την επίδειξη ενός ταλέντου για τα μαθηματικά, διακρίνεται για τα χιουμοριστικά άρθρα του στις στήλες της εφημερίδας του σχολείου. Ο Κόεν ήθελε να ακολουθήσει το δρόμο της οικογένειας και να γίνει επιστήμονας. Για αυτό το λόγο, αποφοίτησε από το τμήμα φυσικής του Πανεπιστημίου του Χάρβαρντ και στη συνέχεια απέκτησε ένα μεταπτυχιακό δίπλωμα στην επιστήμη των υπολογιστών στο Πανεπιστήμιο Μπέρκλεϋ της Καλιφόρνια.

## Καριέρα
Μετά το κολέγιο, ο Κόεν πήρε μια εκπαιδευτική άδεια και άρχισε να γράφει σενάρια για την τηλεόραση. Το 1992 του δόθηκε η ευκαιρία να γράψει το σενάριο για δύο από τα πρώτα επεισόδια των *[[Beavis and Butt-Head]]*. Το 1993, ο Κόεν άρχισε να εργάζεται για τη σειρά *[[Σίμσονς]]*, γράφοντας ή βοηθώντας στη συγγραφή 13 επεισοδίων. Το 1998, μαζί με τον Ματ Γκρέινινγκ βοήθησε στην ανάπτυξη της σειράς *[[Futurama]]*, στην οποία αργότερα έγραψε ή βοήθησε στη συγγραφή έξι επεισοδίων. Από την αρχή της σειράς και σε όλη τη διάρκεια της, ο Κόεν έχει διατελέσει υπεύθυνος εκτέλεσης παραγωγής και επικεφαλής συγγραφέας.

## Συγγραφικό έργο
Ο Ντέιβιντ Κόεν έγραψε ή βοήθησε στη συγγραφή των εξής επεισοδίων:
* ***[[Futurama]]'':''' "Space Pilot 3000", "Xmas Story", "Anthology of Interest I", "Anthology of Interest II", "The Why of Fry" και "Rebirth". Βοήθησε στη συγγραφή: "The Day the Earth Stood Stupid" και στις τέσσερις απευθείας σε [[DVD]] ταινίες "Bender's Big Score", "The Beast with a Billion Backs, "Bender's Game"  και "Into the Wild Green Yonder".
* ***Σίμσονς*:*' "Treehouse of Horror V" ("Nightmare Cafeteria"), "Lisa the Vegetarian", "Treehouse of Horror VI" ("Homer3"), "22 Short Films About Springfield" (βοήθησε στη συγγραφή), "Much Apu About Nothing", "Treehouse of Horror VII" ("Citizen Kang"), "The Itchy & Scratchy & Poochie Show", "The Simpsons Spin-Off Showcase" ("Chief Wiggum, P.I."), "Treehouse of Horror VIII" ("Fly vs. Fly"), "Lisa the Skeptic", "Das Bus", "Bart the Mother" και "Treehouse of Horror IX" ("Starship Poopers").
* **''[[Beavis and Butt-Head]]'':** "Couch Fishing" και "Plate Frisbee".

## Παραπομπές


Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Σκηνοθέτες φωνής
Κέιτι Σαγκάλ

Η **Κέιτι Σαγκάλ** (*Catherine Louise "Katey" Sagal*, 19 Ιανουαρίου 1954) είναι Αμερικανίδα ηθοποιός και τραγουδίστρια–στιχουργός. Έγινε παγκοσμίως γνωστή με το ρόλο της ως Peggy Bundy στη σειρά *[[Παντρεμένοι... με Παιδιά|Παντρεμένοι με παιδιά]]* (Married... with Children), για τον οποίο ήταν τέσσερις φορές προτεινόμενη για Χρυσή Σφαίρα. Δανείζει τη φωνή της στη  της σειράς *[[Futurama]]* από το 1999.
Έπαιξε επίσης το ρόλο της μητριαρχικής Gemma Teller–Morrow στη δραματική σειρά *[[Sons of Anarchy]]* του καναλιού FX, για τον οποίο κέρδισε μια Χρυσή Σφαίρα το 2011. Είναι παντρεμένη με τον δημιουργό της σειράς, Κερτ Σάτερ, από το 2004.

## Πρώτα χρόνια
Η Σαγκάλ γεννήθηκε στην Καλιφόρνια από μία οικογένεια του χώρου της σόου μπίζνες με πέντε παιδιά, συμπεριλαμβανομένου τις μικρότερες δίδυμες αδερφές, Jean και Liz Sagal, επίσης ηθοποιούς και τον ηθοποιό Joe Sagal. Η μητέρα της, Sara Zwilling, συγγραφέας και παραγωγός πέθανε από καρδιοπάθεια και ο πατέρας της Boris Sagal, μετανάστης εβραϊκής και ουκρανικής καταγωγής, πέθανε σε ένα ατύχημα στο πλατό της τηλεοπτικής ταινίας *World War III*. Η Σαγκάλ και τα αδέρφια της μεγάλωσαν στο Brentwood του Λος Άντζελες.

## Φιλμογραφία

## Παραπομπές


Κατηγορία:Βραβευμένοι με Χρυσή Σφαίρα
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί ακτιβιστές δικαιωμάτων ΛΟΑΤ
Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί φωνής
Κατηγορία:Αμερικανοεβραίοι
Τρες Μακνίλ

Η **Τρες Μακνίλ** (*Tress MacNeille*, 20 Ιουνίου 1951) είναι Αμερικανίδα ηθοποιός, η οποία δανείζει αποκλειστικά τη φωνή της. Έχει δανείσει τη φωνή της σε διάφορους χαρακτήρες στους *[[Σίμσονς]]*, το *[[Futurama]]*, τους *[[Rugrats]]*, τo *Tiny Toon Adventures*, το *Courage the Cowardly Dog*, το *[[Animaniacs]]* και το *[[All Grown Up!]]*.

## Έργο
* 1979: *[[Scooby-Doo]]* σε διάφορους ρόλους
* 1981: *[[Στρουμφάκια]]* σε διάφορους ρόλους
* 1983-1988: *Alvin & the Chipmunks* σε διάφορους ρόλους
* 1985-1987: *Disney's Adventures of the Gummi Bears* ως *Lady Bane*
* 1987/1988: *[[Παπιοπεριπέτειες (τηλεοπτική σειρά, 1987)|Παπιοπεριπέτειες]]* σε διάφορους ρόλους
* 1989/1990: *[[Τσιπ & Ντέιλ: Οι Υπερασπιστές του Δικαίου]]* ως *Chip* και *Gadget* 
* 1990-1993: *Tiny Toon Adventures* ως *Babs Bunny*
* 1990-2009: *[[Σίμσονς]]* σε διάφορους ρόλους
* 1991: *[[Darkwing Duck]]*
* 1992-2004: *[[Rugrats]]* ως *Charlotte Pickles*
* 1993/1994: *Garfield and Friends* ως Monster
* 1993-1995: *[[Animaniacs]]* ως *Dot Warner*
* 1994: *Gargoyles* σε διάφορους ρόλους
* 1995: *Aladdin* σε διάφορους ρόλους
* 1995/1996: *Timon and Pumbaa* ως *Shenzi*
* 1995-1998: *Pinky and the Brain* 
* 1996/1997: *[[Έι Άρνολντ!]]* ως *Pookie* και *Miss Slovak*
* 1999/2000: *[[Το διάλειμμα (σειρά)|Το διάλειμμα]]* σε διάφορους ρόλους
* 1999-2003: *[[Futurama]]* σε διάφορους ρόλους
* 2001/2002: *[[House of Mouse]]* ως *Daisy Duck*
* 2003: *[[All Grown Up]]* ως *Charlotte Pickles*
* 2003/2004: *Lilo & Stitch: The Series* σε διάφορους ρόλους
* 2005: *Catscratch* ως *Sassyfrass*
* 2006-2009: *Mickey Mouse Clubhouse* ως *Daisy Duck*

## Παραπομπές


## Εξωτερικοί σύνδεσμοι

Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί φωνής
Μορίς Λαμάρς

Ο **Μορίς Λαμάρς** (*Maurice LaMarche*, 30 Μαρτίου 1958) είναι Καναδός ηθοποιός, ο οποίος δανείζει αποκλειστικά τη φωνή του, και πρώην stand-up κωμικός. Είναι γνωστός για τη δουλειά του στο Futurama, στο The Real Ghostbusters, στο Captain Planet and the Planeteers, στο Έι Άρνολντ! και στο Animaniacs.

## Πρώτα χρόνια
Ο Λαμάρς γεννήθηκε στο Τορόντο, Οντάριο του Καναδά, αλλά η οικογένειά του σύντομα μετά τη γέννησή του μετακόμισε στο Timmins, Οντάριο. Τα παιδικά χρόνια του Λαμάρς ήταν γεμάτα από το δικό του "μικρό κόσμο από καρτούνς και τηλεόραση της δεκαετίας του 1960". Ανακάλυψε το ταλέντο του ως μίμος τυχαία στο Λύκειο, όταν μερικοί φίλοι του τον προέτρεψαν να συμμετάσχει σε μία παράσταση του σχολείου. Το νούμερο που πραγματοποίησε ήταν "διασημότητες ως σερβιτόροι", το οποίο συνέχισε να χρησιμοποιεί μέχρι το τέλος της καριέρας του ως όρθιος κωμικός.

## Ρόλοι σε τηλεόραση, ταινίες και βιντεοπαιχνίδια

## Παραπομπές



Κατηγορία:Κωμικοί
Κατηγορία:Αμερικανοί ηθοποιοί φωνής
Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής
Ιερώνυμος ο Καρδιανός

Ο **Ιερώνυμος ο Καρδιανός** (περ.360 – περ. 260 π.Χ.) ήταν Έλληνας ιστορικός των πολέμων των Διαδόχων του Μεγάλου Αλεξάνδρου. «Αν το έργο του είχε σωθεί» παρατήρησε ο Βρετανός ιστορικός *[[Τζων Μπάνγκελ Μπιούρυ]]* (Bury) θα τοποθετούσαμε τον ιστορικό αυτό τρίτο στην τριανδρία των Ελλήνων ιστορικών, δίπλα στον Θουκυδίδη κι τον Πολύβιο.

## Βίος
Γεννήθηκε περί το 370 π.Χ. στην Καρδία (Θράκη) της Θρακικής χερσονήσου (σημ. χερσόνησος της  Καλλίπολης) και υπηρέτησε υπό τον Φίλιππο και τον Αλέξανδρο καθώς και υπό τον συμπολίτη του Ευμένη τον Καρδιανό κατά τους πολέμους των Διαδόχων του Μεγάλου Αλεξάνδρου. Πήρε μέρος στις μάχες του Ευμένη εναντίον του Αντιγόνου και στάλθηκε στη Μακεδονία να ζητήσει αμνηστία για τον Ευμένη από τον Αντίπατρο. Ο τελευταίος όμως πέθανε κατά την παραμονή του Ιερώνυμου στην Πέλλα, τα πράγματα άλλαξαν και ο Ιερώνυμος επέστρεψε με τον διορισμό του Ευμένη ως αρχιστρατήγου της Ασίας. Ο αγώνας εναντίον του Αντίγονου συνεχίστηκε ώς το 316, οπότε ο Αντίγονος νίκησε τον Ευμένη στη μάχη της Γαβιηνής. Στη μάχη αυτή ο Ιερώνυμος πληγώθηκε, αιχμαλωτίσθηκε και φυλακίστηκε· τελικά ο Αντίγονος του έδωσε χάρη και τον διόρισε επιστάτη εκμετάλλευσης ασφάλτου στην Νεκρά Θάλασσα. Αργότερα ακολούθησε τον Αντίγονο και πολέμησε στη μάχη της Ιψού  301 π.Χ. και όταν ο γιoς του Αντιγόνου ο Δημήτριος ο Πολιορκητής έγινε βασιλιάς της Μακεδονίας τοποθέτησε τον Ιερώνυμο αρμοστή στις Θεσπιές της Βοιωτίας (293 π.Χ.). Αργότερα συνόδευσε στην Πελοπόννησο τον διάδοχο του Δημητρίου Αντίγονο Α΄Γονατά στην εκστρατεία  εναντίον του Πύρρου. Έζησε κατά τον Λουκιανό εκατόν τέσσερα χρόνια. 

## Εργογραφία
Ο Ιερώνυμος έγραψε το ιστορικό έργο: *Αι περί Διαδόχων Ιστορίαι* στο οποίο διαπραγματεύτηκε την ιστορία της περιόδου από τον θάνατο του Μεγάλου Αλεξάνδρου (323) ως τον θάνατο του Πύρρου (272 π.Χ.). Από το έργο του σώθηκαν λιγοστά μόνο αποσπάσματα. Είναι όμως γνωστό ότι το χρησιμοποίησαν ως βασική τους πηγή ο Διόδωρος ο Σικελιώτης και ο Αρριανός, καθώς και ο Πλούταρχος στις βιογραφίες του. Ιδιαίτερη επίσης ικανότητα είχε ο Ιερώνυμος στην απεικόνιση και ερμηνεία του χαρακτήρα των ιστορικών προσώπων, όπως μπορεί να εξαχθεί από το βίο του Δημητρίου Πολιορκητή, γραμμένο από τον Πλούταρχο, ο οποίος άντλησε από τον Ιερώνυμο. Επίσης υπήρξε ο πρώτος Έλληνας ιστορικός που ασχολήθηκε με την Ρώμη, εντελώς πάντως περιστασιακά στο τμήμα του έργου του που αναφερόταν στην σύγκρουση του Πύρρου με τους Ρωμαίους.

## Σημειώσεις

## Παραπομπές


## Πηγές
* Διόδωρος ο Σικελιώτης, Βιβλιοθήκη, Βιβλία IVIII, 42,44,50,και XIX 109
* Αρριανός, Τα μετ΄Αλέξανδρον (περίληψη του χαμένου έργου του -10 βιβλία- δίνει ο Φώτιος
* Λουκιανός, Μακρόβιοι, Εκδ. Κάκτος τόμ. 14 (1994)
* Διονύσιος ο Αλικαρνασσεύς, Historia antigua de Roma,«Ρωμαϊκή Αρχαιολογία» Βιβλίο Ι.6
* Ερνστ Κούρτιους, Ελληνική Ιστορία (Griechische Geschichte, τόμ.2 (1861) που μεταφράστηκε στα ελληνικά από τον Σπυρίδωνα Λάμπρο (1899).
* F. REUSS, Hieronymous van Cardia, Berlin (1876)

## Βιβλιογραφία
* J. Hornblower, Hieronymous of Cardia (Οξφόρδη 1981)
* Κλήτος Χατζηθεόκλητος, Ιερωνύμου Απομνημονεύματα, Εκδ. Εστία 1988, 1991 ISBN  960-05-0277-3

Κατηγορία:Αρχαίοι Έλληνες ιστορικοί
Κατηγορία:Αιωνόβιοι
Αντιγόνεια Μυσίας

Η μοναδική πληροφορία για την πόλη της **Αντιγονείας** προέρχεται από τον Στέφανο τον Βυζάντιο (*Αντιγόνεια... έστι και φρούριον της Κυζικηνής, απέχον της προσεσπέρου θαλάσσης ως σταδίους ν΄*). Απείχε δηλαδή 50 στάδια (περίπου 10 χιλιόμετρα) από την θάλασσα (που κοιτάζει στην δυτική Προποντίδα;) στην Κυζικηνή, επαρχία της Κυζίκου. Η τοποθεσία της πόλεως δεν είναι γνωστή. Ο Droysen συσχετίζει το φρούριο αυτό με την κοντινή νήσο Αντιγόνη στα νοτιοανατολικά της Χαλκηδόνος.

## Πηγές
* Στεφάνου Βυζαντίου *εθνικά*.
* Johann Gustav Droysen *Ιστορία των Επιγόνων του Μεγάλου Αλεξάνδρου* τόμος Β΄, εκδ. ελεύθερη σκέψις.

Κατηγορία:Αρχαίες πόλεις της Μυσίας
Σιδηνή Μυσίας

Η πόλη της **Σιδηνής** βρισκόταν στην Μυσία. Ήταν κατά τον Στράβωνα στις όχθες του Γρανικού ποταμού και στα νότια των Πηγών. Η πόλη κυβερνούσε μια μεγάλη περιοχή, την οποία διοικούσε κάποτε ένας πρίγκηπας ονόματι **Γλαυκίας**. Η επιδρομή του Λυδού ηγεμόνα Κροίσου, ερήμωσε την πόλη, η οποία έκτοτε δεν ανέκαμψε ποτέ.

## Πηγές
* Στράβωνος γεωγραφικά. 
* Γεωγραφική και ιστορική περιγραφή της Μικράς Ασίας.

Κατηγορία:Αρχαίες πόλεις της Μυσίας